السلام عليكم ورحمة الله وبركاته كيف نحمي اطفالنا من الانحرافات الجنسية؟ في محامي كبير في لندن ابنه الصغير تالتة ابتدائي دخل عليه الاوضة قبل ما ينام وقال له بابا حضرتك بتقبض من الزباين كم في الساعة
احنا هنا في الغرب المحامين بيحاسبونا بالساعة. يعني لو انت طلبت استشارة من محامي يراجع لك عقد مسلا آآ فيقول لك انا ساعة العمل بتاعتي بكزا بعد ما يخلص شغله بيدي لك فاتورة مسلا اخد مسلا سبع ساعات تمن ساعات في مراجعة العقود او الكلام دوت. طيب. الولد سأل ابوه هو انت بابا
حضرتك بتاخد كم من الزباين في الساعة؟ فالاب سأل ابنه آآ حبيبي انت عايز ايه؟ عايز تعرف ليه انا عاوز اعرف ابويا بياخد كام في الساعة فيها ايه انا باخد حوالي متين باوند استرليني اه او على حسب الشغلانة يعني. رغم سميتين باوند في الساعة
فقال له ليه انت يعني يعني قال له انا بس عايزك تسلفني مية وعشرين باوند قالوا ليه؟ يعني عيل صغير عايز مية وعشرين بابا بتعمل بهم ايه انت فاكر ان انت وامك واخواتك يعني ساكنين وواكلين وشاربين ببلاش! انا يا ابني بحط الجنيه على الجنيه عشان افتح البيت
فالواد قال له بابا انا عايز مية وعشرين بس وخلاص ومش هيجرى حاجة يعني. قال له ليه؟ ليه؟ ما دام تقول لي ليه؟ الواد مش عايز يقول له ليه قال له انا هديك مية وعشرين باوند انا تعبان فيهم عشان تروح تجيب بهم لعبة تافهة ولا اي تتصرف اي تصرف تافه
قم يلا وسبني انام الولد خرج بيجرجر اذياله الخايبة والاب ما عرفش ينام لانه زعق لابنه فقام من سريره ودخل اوضة ابنه فاول ما دخل لقى ابنه بيقفل العلبة وبيخبيها ورا ضهره
قال وريني انت بتخبي ايه الولد مش راضي يديها له فالاب مد ايده وشد العلبة بالقوة وفتح لقاها مليانة فلوس انت معك كل الفلوس دي وبتطلب مني مية وعشرين بنط
قالوا الفلوس اللي معي مش كفاية قال له معك كام؟ قال له معي تمانين باوند قال طب وعايز ليه عليهم مية وعشرين طن قال له علشان ادفعهم لك وتقعد معي ساعة
الولد كان عايز يشتري ساعة عمل من ابوه عشان يقعد معه. خليني احكي لكم على الحالات اللي شفتها في دورة الطريق الى الرجولة جيني انتو مانهد اللي كلمتكم فيها المرة اللي فاتت
كان راجل واحد منهم عنده انجزاب آآ مثلي اللي هو الاساس ايه نتيجة عقدة من ابوه اللي كان بيسيء معاملة امه وبيضربها نرجع لهم مخمور بالليل طبعا العلاقة بينه وبين اولاده ما كانتش علاقة طيبة
في حالة اخرى كانت بسبب ان الراجل الاب محترم جدا. وبيشتغل في خدمة المجتمع وزي الفل. لكن بسبب ان هو مشغول باستمرار هو تارك مهمة تربية الاولاد لزوجته ده بيتفسح الاولاد. الماما اللي بتفسح الولاد
ولا بياخدهم ينزلوا البحر ولا حمام السباحة. ماما بتاخدهم ينزلوا وهي قاعدة تتفرج عليهم حتى لما طلعت مجموعة عائلات يتفسحوا بعت الام والولاد معهم يتفسحوا. يعني كل اب وام وولادهم
وهم عيلتهم طالعة او اسرتهم طالعة الام والولاد لكن هو ما طلعش معهم مش فاضي هو عنده شغل عارفين ابنه اللي هو راجل النهاردة عنده تمانية وتلاتين سنة بيشعر بايه
بيشعر بانجذاب نحو الرجال اللي سنهم حوالي من ستين لخمسة وستين سنة اللي هو سن ابوه شيء عجيب جدا ده اللي بقول لكم هي مشكلة تعلق احدى الحالات اللي عندي كمان
يحكي لي انه وده الحمد لله تعافى في في تلات شهور. سبحان الله! بيحكي لي ان وهو في سن عشرة حداشر سنة كان كان بينزل ينتزر في الشارع امام بيت العيلة
لعله يقابل راجل يعرفه بس عشان يسلم عليه. يصافحه كده باليد. يقول له هو بيقول لي. هو على فكرة هو كان بيتعالج مع اخونا مسلم عبدالله وده يمكن اه اشطر معالج انا اعرفه عشان تبقوا عارفين
بيقول لي يا فندم انا كنت محتاج بس المس ايد حد المس ايد راجل. محتاج اني اكون كمان متشاف. ودي كلمة انا سمعتها كتير جدا في الدورة من ناس كتير كانوا جايين يتعالجوا
انا محتاج اتشاف يعني عارفين لما يكون اب او ام شايل اه بيبي صغير على ايده وبعدين يجي له تليفون فبالايد التانية بيتكلم في التليفون وهو ماسك الولد ويعمل كده
طفل بايده بيمسك دقنه وبيدور دماغه ناحيته عشان يبص عليه هو ده الشعور بتاع انا عايزك شاف عايز يبقى فيه ليا عايز يشوفني مش عايز ابقى مهمل هو ده الشعور
انا مش متشاف محتاج اه اه يعني الولد محتاج حد يركز معه مش عايز يحس ان هو مهمل يعني. آآ بشكل اساسي اه اللي افتقدوه الناس اللي عندهم ايه في الاب هو ايه؟ اسمع بقى معي
افتقاد للصديق او للحارس او للمحب او للقدوة المعلم او القدوة دول الاربع صفات اللي لازم تكون موجودة في كل راجل عشان يقدر يغطي احتياجات اولاده وزوجته النفسية اهل بيتك محتاجين يشعروا انك حارس بتحميهم بتدافع عنهم
لزلك لو ابنك او بنتك تعرض لمشكلة في المدرسة تنمر من احد التلاميز او اضطهاد من احد المدرسين انت كزوج انت كاب لازم انت مش امه. تروح المدرسة وتحل له المشكلة بطريقة تحافز على كرامته
ركز في الكلمة دي يعني الولد يكون في المحصلة شاف النكد سهابك للمدرسة كان مفيد له مش زي قلته مش يا ريتك ما جيت لازم الطفل يشعر ان ابوه حارس بيدافع عنه
المحب اللي هو بيعطي دفقات من الحب لاسرته كلها وبيعبر عن حبه عن طريق الاحضان والتقبيل والكلام يقول انا بحبك. لازم تحضن ابنك كل يوم وبنتك كل يوم لازم تبوسهم كل يوم
لازم تقول لهم انا بحبكم كل يوم. انا الكلام ده مش بهزر فيه لو عمل حاجة تزعلك قل له انا زعلان منك. لكن الحب ما لوش دعوة ما لوش علاقة
اوعوا تقولوا ما بقتش احبك. اوعى الكلمة دي قل له زعلان منك بس باحبك قل له زعلان منك لاني باحبك وخايف عليك. الحب ما يتهزش ابدا. بينك وبين ولادك اه قال البراء رضي الله عنه رأيت النبي صلى الله عليه وسلم والحسن بن علي على عاتقه
يقول اللهم اني احبه فاحبه يعني الولد سامعه بيقول له يا رب انا باحبه حبه خلي بالك مش بيتكلم عن الحسن وهو صغير وفي عدم وجوده لأ وقدامه هو بيشعره انه بيحبه
عن ابي هريرة رضي الله عنه قال قبل رسول الله صلى الله عليه وسلم الحسن بن علي وعنده الاقرع بن حابس التميمي جالسا. كان فيه واحد تاني جالس فقال الاقرع
ان لي عشرة من الولد ما قبلت منهم احدا ونظر اليه رسول الله صلى الله عليه وسلم ثم قال من لا يرحم لا يرحم انت بتهرج؟ عندك عشر عيال ما بوستش حد منهم ابدا
ده معناه انك ما عندكش رحمة في قلبك تقبيل الاطفال مطلوب جدا عن عائشة رضي الله عنها قالت جاء اعرابي الى النبي صلى الله عليه وسلم فقال اتقبلون الصبيان فما نقبلهم
انتم بتبوسوا العيال! الولاد احنا ما بنبوسهمش! فقال النبي صلى الله عليه وسلم اواملك لك ان نزع الله الرحمة من قلبك! انا اعمل لك ايه وانت يا ربنا يا من نزع القلب الرحمة من قلبك
البوس ده حاجة مهمة جدا لا تتخيله عارف لو انت في البيت وقاعد بتتفرج على التليفزيون وابنك قاعد قدامك ماسك الموبايل وبيلعب جيم ولا بيعمل اي حاجة خليه ييجي يقعد جنبك
وانت بتكمل فرجة وهو بس ييجي في حضنك كده. خده تحت جناحك كده. ده مش احسن حاجة. انا كنت اقعدوا بالشكل دوت. لكن مجرد انك حاضنه وهو بيعمل حاجة وانت بتعمل حاجة تانية
ده كويس برضه لحد زاته والله انتم مش متصورين بالحضن ده انتم بتحموا عيالكم من ايه اقسم بالله من الالحاد والشزوز الحاجة التانية لان العيال مش عيال اعداء الدين اللي عاوزين يدمروهم
وينشروا بينهم الالحاد والشزوز بيعاملوهم ككبار وبيكلموهم في امور الكبار واحنا بنعاملهم كاطفال تفتكر هيسمعوا مين فينا اللي بيعاملهم زي الكبار بيجي لهم في حاجات كبار ولا بيعاملهم كاطفال النبي عليه الصلاة والسلام
كان اذا مر على الاطفال وهم يلعبون سلم عليهم يعني اعتبرهم كبار ويلقي عليهم السلام يقول السلام عليكم اطفال بتلعب كورة فالولاد يتوقفوا عن اللعب ليردوا السلام ويقولوا وعليكم السلام والرحمة يا رسول الله
كده بنعاملهم كانهم كبار. دايما كبر ولادك. كده احنا اخدنا الحارس والمحب. تعالوا نشوف المعلم القدوة بقى الصديق انا مخليه للاخر وهتشوفه دلوقتي ليه ابنك لازم يشوف فيك تميز ولو في حاجة واحدة انت بتعملها
انك متميز فيها. شغلك متميز فيه. رياضة متميز فيها. سواقة اي حاجة بس لازم يشوف قدوة لازم يفضل فاكر طول عمره انه اتعلم منك كزا قل له مسلا لما تتعلم السواقة وتبتدي تسوق السيارة
خلي بالك انك لو شفت كورة نزلت الشارع اضرب فرامل جامدة جدا لان تسعين في المية الكورة وراها الطفل بيجري وهيظهر فجأة. عشان ما تموتش الطفل. حتى لو ابنك ده عنده تمن سنين
ولسه بدري على ما يسوق السيارة. قل له كده برضه انت كده بتفهمه ان هو هيسوق بازن الله في يوم من الايام بتفهموا ان انت ناوي تعلمه في يوم من الايام
انت بدأت بالفعل تعلمه الدروس النزرية. قبل ما يبدأ الكورس العملي بس يطول شوية عشان يطول ايه؟ البدال. المهم لازم يشوف فيه قدوة ومعلم انا لحد دلوقتي فاكر كويس والله كلمة ابويا الله يرحمه وانا صغير لما قال لي لما تكون سايق
وتشوف اتوبيس راكن على جنب الطريق تبص بعينيك تحت العجلة الامامية بتاعة الاتوبيس لان لو فيه واحد هيعدي من قدام الاتوبيس فجأة هيزهر فجأة قدامك في الشارع تبقى انت عامل حسابك وشايف رجليه عند العجلة القدامانية قبل ما
هو يزهر قدامك والله كل ما اكون سايق عربيتي لحد النهاردة وابويا مات من اكتر من تلاتين سنة حاجة اربعة وتلاتين سنة اشوف اتوبيس راكن على جنب عيني تروح تحت العجلة واترحم على ابويا
باقي بقى الصديق احنا قلنا رب الاسرة لازم يكون لكل افراد الاسرة زوجته واولاده صديق وحارس ومحب وقدوة خليت الصديق للاخر اهم واحد جالي اب يشتكي ان ابنه متصاحب على ولد ما شمش ريحة التربية
وبيتعلم طباع سيئة منه والفاظ قزرة وقال الولد ده امه رقاصة. كمان فالواد عايش في جو سيء حلو قوي. النبي عليه الصلاة والسلام قال ايه؟ المرء على دين خليله طيب خليك انت خليله
قليل يعني الصديق الانتيم. خليك انت خليله بدل ابن الرقاصة اللي قاعد جنبه. اللي بيعلمه حاجات وحشة فهنا بيجي اهم دور هو دور الصديق كيف تصبح مش صديق ابنك خليل ابنك يعني انتيم بتاع ابنك
اقرب صديق لابنك الرسول عليه الصلاة والسلام قال اه او يعني قرأنا في السيرة النبوية لما كان نازل على ركبه ومركب طفلين على ضهره حسن والحسين وبيجري بهم في البيت كأنهم راكبين جمل
ويبص ورا ضهره يقول لهم ايه نعم الجمل جملكما يعني حلو اوي الجمل ده بتاعكم ده النبي لما عمل كده عليه الصلاة والسلام ما كانش بيضيع وقته النبي عليه الصلاة والسلام ما كانش عنده سانية واحدة يضيعها
النبي عليه الصلاة والسلام ده كان شخصية مهمة جدا اكبر في اي بي الراجل مشغول وقائد امة. الله ولا اما عمل كده عمل كده ليه ينزل على ركبه يركب عياله على ضهره يقول لهم نعمل جمل جمالكم. ايوة كان بيعلم الامة يعني ايه كواليتي تايم
الوقت اللي لازم نقضيه مع اولادنا في اللعب اولا لازم تلعبوا مع اولادكم وانت بالزات يا اللي عامل لي نفسك مشغول الاب والام لازم يكون عندهم وقت يلعبوا مع اولادهم او على الاقل الاب
كل يوم ساعة تقريبا لو الام مشغولة يبقى الاب اه يعني انا بقول لكم اهو الاب ثم الاب ثم الاب. مهم جدا كل يوم عندك ساعة الى ساعة الا ربع ده اقل حاجة. تلعب فيها مع الولادة. وركزوا معي بقى
يعني ايه مش هتبقى اب ولا ام في الساعة دي مش هتبقوا اب وام هتبقوا اصدقاء عيالكم. يعني ايه؟ يعني لا تدوا نصايح ولا اوامر ولا افعل ولا لا تفعل. وما فيش
تربية نهائية في الساعة دي مش بتربي امال بتعمل ايه؟ بتلعب زي الطفل بالزبط بتنزلوا للمستوى العقلي بتاع عيالكم وتكلموهم به النبي عليه الصلاة والسلام لما قال للحسن والحسين وهم فوق ضهره
ايه اخبار الجمل الحلو بتاعكم ده ؟ نعمة الجمل جملكما ده مش خطاب نبي ولا اختار حتى رجل كبير. ده خطاب طفل عنده تلات سنوات يبقى لما كان بيلاعب اطفال عندهم تلات سنوات ينزل بالخطاب لمستوى ابو تلات سنوات
لما اتكلم الاكبر شوية لما العصفور بتاعه مات قال له ايه يا عمير ما فعل النغير عمل سجع يدلع به العصفورة السجع يناسب عقلية طفل اكبر شوية سنه خمس او ست سنوات
فالنبي عليه الصلاة والسلام كان بيعلمنا قضاء الوقت الثمينتي تايم مع الاطفال تنزل بعقليتك لعقلية الطفل اديكم نصيحة لو ابنك بينده لك بكلمة بابا او ابي او دادي او باباه او ايا كان اللقب اللي بينده لك به
قل له بص خلال الساعة بتاعة الكواليتي تايم اللي هنلعبها مع بعض كل يوم دي هسمح لك تنده لي باسمي هتقول لي يا فاضل كأن واحد صاحبك بالزبط بس بعد وقت اللعب ما يخلص ايه نرجع للنزام بتاعنا العادي. فاهم ولا لأ
يا ولد ما تقوليش باسمي تاني. لكن في الساعة دي هتقدر تقول لي باسمي بس. قبلها لأ بعدها لأ والعبوا مع بعض اي حاجة ان شا الله تضربوا بعض بالمخدات
العبوا بنك السعادة. العبوا اي حاجة مع بعض وينده لك باسمك فيه العاب دمها خفيف. لما واحد يخسر يحكموا عليه يعمل حاجة غريبة مسلا والباقيين يضحكوا بس انا عايزكم تبقوا فاهمين الهدف من الوقت ده ايه
الهدف من الوقت ده ان ولادكم يحبوا يقعدوا معكم اكتر من اصحابهم ما هو المرء على دين خليله. ده الولد هيبقى منتظر الساعة اللي هيقول لك فيها باسمك من غير ما يقول بابا
يعني خلي بالك انت عندك منافسين تانيين بينافسوك على صحوبية الولد اللي هم اصحاب ابنك لازم تحاول تبقى انت اقرب صديق لانك هدفك من الساعة دي تبقى انت اقرب صديق لابنك. المرء على دين خليله
بالنسبة بقى لابنائكم الولاد خاصة ده بيحميهم من الالحاد والشزوز طب بالنسبة لبناتكم ده بيحمي من الالحاد ومن اقامة علاقات مع الاولاد. يعني بوي فرينز عملوا احصائية في المدارس الامريكية
اه من كزا سنة عن حالات الحمل بين التلميذات الصغيرات ودي من المشاكل الكبيرة في الغرب البنت يبقى عندها اتناشر سنة في المدرسة وحامل فبيحلوا المشكلة دي بانهم يعلموهم ازاي يستخدموهم موانع الحمل
هي دي حل المشكلة عندهم. لكن لما عملوا الدراسة دي عن البنات اللي بيحملوا في سن صغير وجدوا ان معزم حالات الحمل حمل الصغيرات له علاقة غياب الاب او فساد العلاقة بالاب
عدم وجود علاقة قوية بين الاب وبنته فالبنت لما بتفتقد العلاقة مع الاب بتبحث عن علاقة مع ذكر اخر ويصبح عندها بوي فريند في سن مبكرة جدا من قبل البلوغ بتبحس عن بوي فريند ان ما فيش علاقة بابوها
اما الولد لو افتقد العلاقة بالاب في الصغر من الممكن انه يبحث عن العلاقة بالذكور بعد البلوغ في الجنس. وده اللي بيسبب الاساس ايه او طب نعمل ايه بقى نعمل ايه لو الاب مات؟
والاولاد في سن صغيرة ده اللي هنعرفه في الحلقة القادمة ان شاء الله السلام عليكم ورحمة الله. ما تنسوش تشتركوا في القناة وتعملوا شير للفيديو ولايك او دس لايك لو ما عجبكوش لان ده بينشر المقاطع بتاعتنا
سلام عليكم